Pirms svaigu dārzeņu vai augļu eksportēšanas uz Krievijas Federāciju, Valsts augu aizsardzības dienesta inspektors noņems paraugu pesticīdu atlieku un nitrātu laboratoriskiem izmeklējumiem. Bez tam, uzņēmumam, kas eksportē svaigus dārzeņus un augļus, jābūt „Pārtikas un veterinārā dienesta uzraudzībai pakļauto uzņēmumu reģistrā”, jo iesaistīts pārtikas apritē un iekļautam augu izcelsmes pārtikas produktu eksportētāju sarakstā uz Krievijas Federāciju. Lai uzņēmumu iekļautu augu izcelsmes pārtikas produktu eksportētāju sarakstā uz Krievijas Federāciju, Valsts augu aizsardzības dienestā ir jāiesniedz iesniegums. Papildus informācija pa tālruni 67027438. 
